Nädalauudistes: rõõm raskustest ja rahu kaoses.
Kuidas Jeesuse Kristuse ülestõusmine
toob üha lootust pimedusse mähkunud maailmale.
Veel:
Tõde ülestõusmisest. Asjatundjad esitavad tõendeid,
mis näitavad, et Jeesus tõusis hauast.
Näeme, kuis nad hajutavad müüte.
Ja:
Piiramisse sattunud linn sõjarindel.
Ukraina pastor teenib elanikke tule all ning tema kogudus on pilgeni täis.
Tere kõigile saadet vaatama! Olen Wendy Griffith.
Kannatuseaegadel on raske kujutleda, et võib leida rõõmu või rahu.
Need võivad koguni panna kahtlema armastavas Jumalas.
Paul Strand teatab, et Jeesuse Kristuse surm ja ülestõusmine näitab,
et Jumal tegutseb isegi elu süngeimail hetkil.
Näeme tema saadet Jeruusalemma Hauaaiast.
See on Hauaaed Jeruusalemmas.
Paljude meelest tõusis Kristus selle(laadse)st hauast,
ja et tänu sellele ülestõusmisele
saab iga inimene leida ja luua suhte väga elava Jumalaga.
Enamasti tuleb ülestõusmispühadel Hauaaeda
kristlasi kogu ilmast, et rõõmustada ja kummardada Jumalat.
Ent 7. oktoobri ja käimasoleva sõja tõttu Hamasiga
eeldab Hauaaia juhataja Simon Holland palju vähem külastajaid.
Praegu tuleb siia väga vähe inimesi,
Küllap tekitab neis suurt hirmu pelgalt teadmine, et käib konflikt ja sõda.
Need kannatuse, surma ja hävituse ajad
võivad ka tekitada kahtlusi Jumala olemasolus,
aga kindlasti mitte Georgian ja Winnie Banov'ile,
kelle teenistused toovad rõõmu rängimais paigus maailmas.
Miks seda teha? Nad usuvad, et vaid Jumal saab täita inimese
tõelise rõõmu ja rahuga, eriti raskeil aegadel.
Tema on elu, ülestõusmine, rõõm, lootus, rahu, armastus.
Kuidas saame ilma nendeta elada, eriti praegusel ajal?
Piibel ütleb, et rõõm Issandast on meie ramm,
ja ainult Issand saab meile seda rammu anda,
nagu Ta tegi, kui Georgian kohtus Jumalaga.
Tuli takistamatu rõõm! Ta täitis mind Vaimuga!
Kristus tuli mu sisse. Jumal tulebki sinusse, kui seda palud.
Püha Vaim langes jüngritele peagi pärast Kristuse surma ja ülestõusmist.
See andis neile väge kuulutada miljoneile
ja taluda tagakiusu, mis ähvardas ristiusu hävitada.
Algkogudusel olid oma rasked ajad,
ent heldeke!, Kristuse Vaimu ei saa keegi võita,
ja kui Ta tuleb sinusse elama, pole sind võimalik võita.
Winnie osutab, et Püha Vaim elab ka täna
ja on valmis andma usklikele kõike,
mida rõõmuks vaja, isegi karmil ajal.
Elava Jumala Vaim on ainus, kes tõepoolest suudab meid hoida
läbi karmide aegade, läbi tagakiusude, isegi läbi märtrisurma.
Georgian'i sõnul ei tuleks süüdistada Jumalat holokausti või 7. okt. eest.
Kurat on olemas ning hakkab Jumala headusele vastu kurjusega.
Vastuhakk, muidugi, sest Aadam andis selle maailma kuradile.
Seega kisutakse meid iga päev
kuradi käest, ta meelevalla alt, ta omandi hulgast.
Talle see ei meeldi, seega sõdib ta viimseni vastu.
Simoni sõnul suri Kristus ristil, et tühistada kuradi kurjus.
Jeesus tuleb selle pinge alla,
selle valu kätte ja selle maailma murtusesse
ja hoiab seda armastuses:
Isa, anna neile andeks, sest nad ei tea, mida nad teevad!
Ja nii leiame Jumala otse kannatuse, surma, valu, tooruse, ülekohtu keskelt.
Piibel ütleb, et kurat tuleb tapma, varastama ja hävitama,
Jumal tuleb aga andma elu - ülirohkesti!
Ja meie ei saa minna kuhugi, kus Jumal poleks juba olnud,
et meid otsida ja leida, isegi sügavaima masenduse seest.
Georgian ja Winnie usuvad, et kõik tohivad tunda Issandat.
Mõeldakse, kas Jumal on olemas.
Kas Sa, Jumal, saad aidata mul uskuda? Kui oled olemas, näita end!
Minagi ütlesin: Jumal, kui oled olemas, näita end!
Ta näitas!
Küsi vaid: Jumal, oled Sa olemas? Kas tahad olla mu sõber?
Ta vastab! Ta näitab end neile, kes Teda otsivad.
Ja Ta kingib neile armastuse, rahu ja rõõmu, mis võib võita kõik olud
ning aidata neil rõõmustada isegi raskeimail aegadel.
Paul Strand, CBNi Uudised, Hauaaed, Jeruusalemm.
Tänan, Paul! Ta on tõesti üles tõusnud!
Ent sestpeale, kui jüngrid avastasid tühja haua,
on skeptikud keeldunud uskumast, et Jeesus tõusis surnuist üles.
Asjatundjad püüavad nüüd uskmatuile tõestada, et ülestõusmine on tõsi.
Veelkord Paul Strand.
Kristluse vägi sõltub sellest, kas ülestõusmine on tõsi,
ent halvustajad on läbi sajandite pakkunud seletusi, miks see pole tõsi.
Üks on vale haua teooria: mindi lihtsalt vale, tühja haua juurde,
ja arvati, et Kristus tõusis üles.
Indiana doktor Joseph Bergeron uuris ristilöömist ja selle järge 10 aastat.
Kui keegi läheb vale haua juurde ja leiab selle tühjana,
ei tule ju talle pähe, et laip ärkas surnuist üles.
Alex McFarland on teine kuulus usu kaitsja
nt. piiblilaagrites ja apologeetika konverentsidel.
Ta viitab teisele tuntud tõigale.
Pilaatus oli pannud salga Rooma sõdureid hauda valvama.
Seega teadsid kõik, kus see asub.
On ka minestamisteooria, mille järgi Jeesus ei surnudki ristil,
vaid minestas, ärkas paari päeva pärast hauas,
veeretas tohutu kivi eest ja pääses.
McFarland ütleb: Võimatu!
Kristus oli vähemalt paar päeva ilma toiduta ja veeta, joomata.
Teda oli rängalt pekstud, ta kaotas palju verd, naelutati ristile.
Ja kui ta polekski surnud ristil, siis kindlasti rooma sõdurite käte läbi.
Nad torkasid talle piigiga rindu,
sest kui nad oleksid andnud talle võimaluse ristilöömine üle elada,
oleks neid endid surmatud.
McFarland'i järgi esitavad minestamise teoreetikud seejärel uskumatu teesi.
Ta tuli teadvusele, veeretas ära 2,5-3-tonnise kivi,
lõi maha kümmekond tippvormis rooma sõdurit?!
McFraland näeb ka kõlbelist küsitavust minestamisteoreetikute kavatsustes.
Ta ütles oma jüngritele, et on üles tõusnud, ja lubas neil minna välja
kuulutama valet ning surema selle eest, mis polnud tegelikult tõsi.
See on vastuolus Jeesuse kõlbelise, õiglase isiksusega.
Laibavarguse teooria järgi
tulid samad jüngrid, kes ristilöömise järel hirmuga pagesid,
eluga riskides Kristuse laipa hauast varastama
ja leiutasid siis ülestõusmise.
Nad tulevad taas kokku ja koguvad küllaldaselt julgust,
et võita rooma sõdureid.
Parimal juhul oleks nad võidud vahistada, halvimal aga hukata.
Nad veeretavad ära kivi, viivad Jeesuse laiba ära.
Nad ütlevad, et Ta tõusis üles.
Ent see oleks Jeesuse elu ja õpetuse vastand.
Kõik Tema taotlused olid ajendatud
õiglusest, voorusest, tõest, pühadusest.
Ta on kehastunud tõde, aga nemad rajavad evangeeliumi valele.
Pole ju loogiline!
Ja kõik jüngrid peale ühe hukati evangeeliumi pärast.
Inimesed võivad vahel minna surma oma mingi eksiuskumuse eest.
Keegi ei lähe aga surma pettuse eest.
Üks menukas mõte on,
et kes nägid Jeesust surma järel elusana, nägid viirastusi.
Ent Bergeron osutab, et kui viirastusi nägi grupp, nägi igaüks seal ise asja.
Keegi neist ei näe üht ja sedasama, sest see kõik toimub vaid nende peas.
McFarland osutab, et ülestõusnud Kristus ilmus korduvalt
ja suhtles sadadega, nagu ütleb 1. Korintlastele 15. pt.
Pauluse järgi nägi teda ühekorraga kuni 500 venda.
Hallutsinatsiooni hüpotees ei suuda kunagi seletada ilmumisi grupile -
Jeesuse ilmumisi oma jüngreile.
Hallutsinatsioonid pole nakkavad,
hallutsinatsioonid ei ilmu eri inimhulkadele eri paigus.
Reeglina ei saa viirastusega rääkida ega vestelda
ja kindlasti ei saa viirastusega koos süüa.
Miks siis mitte lihtsalt uskuda, mida Jumala Poeg tõotas - ülestõusmist.
Tema isikut, sõnumit, omadusi tõendas see, et Ta tegi,
mida me keegi ei suudaks omast jõust - tõusis surnuist üles!
Olen kindlam kui kunagi varem,
et meie kui kristlaste uskumused on õiged ja täpsed.
Nagu paljud läbi aastatuhandete, väidab ka Bergeron, et parim seletus,
miks Jeesust ülestõusmispüha hommikul hauas polnud,
on sama, mida Kristuse jüngrid on alati öelnud: Ta tõusis hauast elule!
Paul Strand, CBNi Uudised, Indiana.
Tänan, Paul, ülestõusmispüha sõnumi eest!
Järgnevalt, invasioon, okupatsioon ja vabastamine.
Läbi kõige selle teenivad kristlased kannatajaid.
Näeme, kuidas nad seisavad müüripraos Ukraina rahva heaks.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet. Venemaa üritab võtta tagasi Lõuna-Ukraina osi.
Hersoni linnas elatakse pideva suurtüki- ja miinipildujatule all.
Selle kõige keskel teenivad Ukraina kristlased
eluga riskides sõjale jalgujäänuid.
George Thomas tegi eksklusiivse saate Hersoni rindelt.
Hersoni linna piiratakse.
Nad pommitavad 24 tundi päevas, 7 päeva nädalas.
Paljud siinsed hooned on hävinud.
Paraku olen plahvatuste ja hävinguga juba harjunud.
CBNi Uudised reisis sellele rindele lõunas
ja leidis samahästi kui kummituslinna.
Tänavad on praktiliselt tühjad, kodud hüljatud.
Pea kõik on laudadega kinni löödud.
80% Hersoni elanikest pages üle kahe aasta tagasi.
Jääda otsustanud hambaarst Andrii Brenjovile on see olnud pidev pinge.
Olen pinges pidevalt, tööle minnes, töölt tulles, kodus olles.
See ei taha lõppeda, ja läheb hullemaks, kui plahvatused on lähedal.
Ometi just selles äärmiselt ohtlikus ja heitlikus keskkonnas
tunneb Oleh Derkantšenko kutset teenimisele.
Mu kirikuni Dnepri ääres on ca 700 meetrit.
Jõe laius on ca 700 meetrit, seega on venelased meist ca 1,5 km kaugusel.
Ja sealt pommitavad nad meid väga sageli.
Dnepri jõgi voolab läbi Hersoni.
Vasakul kaldal on võimul Vene väed ja paremal ukrainlased.
Derkantšenko kirik asub Ukraina poolel.
Oli aegu, mil Vene mürsk lendas kirikust 25 meetrit vasakule,
vahel aga 30 meetrit paremale, ent miski ei taba meid. Jumal kaitseb!
Enne Vene sissetungi 2022. a. käis pastor Derkantšenko sõnul
tema pühapäevasel teenistusel ca 100 inimest.
Täna, keset sõjamöllu ja vähem kui miili kaugusel Vene vägedest,
on ta kirik pilgeni täis.
Alates 2022. a. jõuludest käib kirikus ca 500 inimest, vahel lausa 700.
Meil on pühapäeviti õu inimesi täis.
Hersonis on olnud kõike: sissetungi, okupatsiooni ja vabastamist.
Ja nüüd, hoolimata ohust, et Vene väed ületavad Dnepri jõe
ja võtavad Hersoni tagasi, on kiriku uksed jäänud avatuks.
Kaks aastat pärast sõja algust siin Ukrainas on kirik elu täis.
See varasem evangeelne kirik hävis täielikult.
Sellele kukkus pomm. Näete kuuliauke, killuauke!
Selge see, et nad ei kogune pühapäeviti siin, vaid selles telgis.
Rahvas mõistab, et kirik on täna lootuse ja sisemise rahu kese.
Hiljutisel pühapäeval tuli mitu inimest usule Jeesusesse Kristusesse
ning ristiti vannis.
Ja mõelda vaid, on isegi neid, kes tulevad sõjatsooni väljastpoolt
vaid meie kiriku külastamiseks.
Rahvas ütleb mulle tihti, et tunneb end rahulikumalt kirikus kui kodus,
ja see on puhas Jumala headus.
Siin teenimine pole ilmselgelt ohutu.
Venelased teavad täpselt, kus me kirik asub.
Hersoni okupatsiooni ajal, vaid 50 meetrit siit,
seisis sõiduk, vene nuhid sees, kes uurisid, mida me siin kirikus teeme.
Andrii Skantsev, veel üks Herson'i jäänud pastor,
veedab päevi väikese hulga vendadega humanitaarabi viies.
Kui venelased taganesid, hakkasid nad kogu linna pommitama,
ning üks pomm langes kohe kiriku kõrvale.
Seintel on näha kahjustusi.
Pastor Skantsev ütleb, et ka tema kirik on plahvatuslikult kasvanud.
Enne sõda käis kirikus ca 150 inimest,
pärast sõja algust aga hakkas käima kaks-kolm korda rohkem rahvast.
Mõned said ristitud, pöördusid ristiusku.
Sõja ajal on ristitud kaks-kolm korda rohkem rahvast.
Enamik siin teab, et venelastel on raske pääseda üle Dnepri jõe,
kuna nad 2022. a. taganedes õhkisid Antonovski silla,
mida pastor Derkantšenko näeb oma kiriku aknast.
Palume ka, et Jumal aitaks me vägedel
vabastada Vene okupeeritud alad vasakkaldal,
sest seal elab me sugulasi ja sõpru.
Hetkel aga pommitatakse iga päev,
ning kirik seisab müüripraos oma rahva ja riigi heaks.
Need, kes otsustasid jääda sellesse konfliktitsooni, paluvad abi.
Ja olla siin on ülimalt oluline ning jääda siia ongi ehk see,
mida tähendab olla kristlane, näidata Jeesust Kristust!
George Thomas, CBNi Uudised, Herson, Ukraina.
Tänan väga, George! Järgnevalt, filmi 'Valitud' näidatakse 1 miljardile,
sh USA ühele enimunustatud elanikerühmale.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudaksime enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine. Armastuse tõotamine.
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Jätkame saadet.
'Valitute' 4. hooaega ei striimita ehk nii ruttu kui fännid ootasid,
ent üks grupp pingutab,
et viia see menukas TV-sari Jeesusest ja Ta jüngreist vaatajateni,
voogedastades seda tasuta vangidele üle riigi.
CBNi Billy Hallowell teatab.
Dallas Jenkins, 'Valitute' looja, rääkis hiljuti,
et 4. hooaeg ei jõua nii ruttu oma ustavate voogvaatajateni.
Väljalaskmist takerdavad eri probleemid,
ent Stan Jantz sihtasutusest Tule ja Vaata ütleb meile,
et uus hooaeg muudab elusid.
On vanglaid, kus on lubatud vaadata iPad'idelt - üksnes seda sisu -
ent kus seda koos vaadata saab, on tulemused võimsad.
See sündis tänu partnerlusele
Vanglaosadusega, mis teenib vange ja nende peresid.
Näeme, et selle vahendi abil kaasavad nad vange,
ja seejärel kaplanitena hakkavad nad usuletulnuid õpetama.
Vanglaosaduse president ja tegevjuht Heather Rice-Minus ütleb,
et lisaks sellele näeb 'Valituid' ka vangide voogplatvormil Floodlight,
mis loodi koroonaajal.
Mõju on olnud sügav.
Üks mu lemmiklugusid sellest partnerlusest
pärineb Carrol Vance'ist, me esimesest Vanglaosaduse Akadeemiast,
kus mehed saavad teha läbi aastapikkuse muutumisprotsessi,
süvenedes tõsiselt sellesse, miks nad siia vanglasse sattusid,
ja see on olnud neile põnev - nad on välja saades hooaegu koos vaadanud,
ja oleme näinud hämmastavaid muutusi neis meestes
tänu võimalusele näha ehtsat Jeesust ning samastuda jüngritega,
kelle Jeesus valis osalisteks suurimas ärkamises maailma ajaloos.
Ja arvan, et nad tõesti samastuvad sellega oma olukorras.
Rice-Minus usub, et 'Valitute' näitamine ses protsessis on piibellik
ja toob paranemist, näidates vangidele jäävat lootust Kristuses.
Loen Heebrealastele 13. pt.-st,
et 'pidage meeles vange, nagu te oleksite kaasvangid'.
See on meie kutse: mõista, et Jeesus tuli kõikide jaoks,
ja eriti tuli Ta - nagu oivaliselt näitab 'Valitute' sari -
eriti tuli ta vähimate ja kadunute jaoks.
Jantz'i meelest küünib 'Valitute' mõju veelgi kaugemale.
Igal vangil on ju perekond, eks? Temaga on seotud teisi inimesi,
ja arvan, et see ei toimu mitte üksnes vanglas ja selle inimesega,
vaid kajab vastu ka kogukondades, kuhu nad kuuluvad või on kuulunud.
Küllap sealgi võib tulla paranemist, kui on ehk olnud pahandust
või segadust või mida iganes, mida võib juhtuda, kui keegi läheb vangi -
ent ometi võib toimuda paranemine; arvan, et see annab lootust.
Lisaks 'Valitute' sõnumi pakkumisele vanglais ja kirikuis
aitab sihtasutus Tule ja Vaata levitada seda üle ilma,
tõlkides saate 600sse keelde.
Billy Hallowell, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Saage osa neist hämmastavaist tervenemislugudest.
Teadsime 100%, et ses oli Jumala käsi.
Mõistan, et Ta on Jumal, kes suudab võimatut, et Talle pole miski võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Lõpetuseks, ülistuse juhtimine võib mõne jaoks tunduda unistuste töö,
ent paljude jaoks on pingutav iga nädal pühapäevaks plaanida-harjutada.
Ülistusbänd Shane & Shane
loodab seda pinget vähendada läbi uue algatuse.
CBNi Brody Carter teatab nende plaanist.
Jeesuses võid leida kõik, mida otsid.
... kõik me Jumala ja Kuninga loodud ...
Tudengeist sõpru Shane Barnard'i ja Shane Everett'i
liitis Jeesus ja muusika juba üle 25 aasta tagasi.
Ühistöös on Shane & Shane võitnud südameid üle ilma
oma auhinnatud albumitega.
Paar viimast aastat on nad julgustanud ülistusjuhte süvendama Jumala-suhet.
Arvame, et kirik on vastus, aga ka, et kirik lonkab, mis on ka loomulik.
Jumal saab kasutada lonkureid.
Järelikult, kui oled lonkur, tule ja käi koos meiega.
... oo, kiitke Teda ...
Kristlastest muusikute abistamiseks
lõid Shane & Shane Ülistusalgatuse, veebilehe õppetundide ja videotega,
mille teemaks on muusika ja suhte arendamine Jumalaga.
See on mõeldud ülistusjuhtide julgustamiseks päevast päeva,
nädalast nädalasse, Jumala Sõna tõega.
Logi sisse lehel Worship Initiative, ja saad võtta kõiksugu tunde.
Meil on intervjuusid inimestega Phil Wickham'ist John Piper'ini,
seega valik on nii lai!
... oo, oo, kiitke Teda ...
Kümne teenimisaasta järel teeb Ülistusalgatus nüüd koostööd Gloo'ga,
võrgusidemootori ja turuga,
mis viib nad täiendavalt 70 000 kirikuni, mis kasutavad Gloo platvormi.
Kirikute keskmine suurus on tublisti alla saja inimese.
Seega võib kirikute juurdepääs kvaliteetseile vahendeile olla piiratud.
Brad Hill'i, Gloo lahenduste juhi sõnul
on Ülistusalgatus nende turul suurim müüja,
mis pakub ülestõusmispühadeks
vaimulikke laule ja õpetust koostööaltis kirikuile.
Sest nad teavad, et kui inimesed ülestõusmispühadel kirikust lahkuvad,
siis jäävad nad sageli mõtlema jutluse ja muusika üle.
Need on kaks asja, millest tavaliselt räägitakse.
Mida tahaksite öelda ülestõusmispühade eel
kohalikele pastoreile, kohalikele ülistusjuhtidele?
Esimesena tuleb kõige selle keskel pähe,
et ohoo!, pinget pole! Võitlus on Issanda käes!
Sa ei pruugi olla kindel, kas sa pastori silmis imeliselt hakkama said,
aga võid end tunda kindlalt-turvaliselt Kristuses.
Graham'i 1. Ühinenud Metodistikiriku ülistusjuhtidele Texas'es
on see taeva kingitus.
Enne Ülistusalgatust otsisin paaniliselt vahendeid.
Pärast Ülistusalgatust tean,
mida harjutada, tean, kuidas aidata teistel harjutada.
... ja kiida Vaimu - Kolme Ühes ...
Vahendid ja muu taoline aitavad kirikuil oma rahvast üles ehitada,
pinget leevendada ja koonduda Jeesuse kiitmisele iga päev,
mitte vaid ülestõusmispühal.
... halleluuja, halleluuja!
Brody Carter, CBNi Uudised.
Nii hea lugu! Tänan, Brody!
Tänan uudiseid vaatamast!
Järgmise nädalani meilt kõigilt siit nägemist! ja Jumala õnnistust!
Ja ärgem unustagem: Ta on üles tõusnud!
Tõlge: Sulev Kivastik